**ПРЕДЛОГ**

На основу члана 27., 29. и 36. Закона о јавној својини („Службени гласник РС“,бр.72/2011, 88/2013, 105/2014, 104/2016-др.закон, 108/2016, 113/2017 и 95/2018) члана 32. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018), члана 3. Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист Града Ниша“, број 78/2013), ) и члана 36. Статута општине Гаџин Хан („Службени лист града Ниша“ бр. 10/2019),

Скупштина општине Гаџин Хан на седници од 12. марта 2019. године донела је

О Д Л У К У

о прибављању непокретности земљишта у корист јавне својине, путем непосредне погодбе ради реализације Пројекта постројења отпадних вода насељених места

Гркиња, Марина Кутина, Гаџин Хан и Тасковићи

Члан 1.

Предмет ове Одлуке је приватно земљиште у грађевинском подручју које се налази на катастарским парцелама:

**КО Тасковићи**

4470, 4471, 4501, 4500, 4499, 4498, 4497, 4496, 4478, 4495, 4470, 4471, 4472

Све парцеле се налазе у II зони грађевинског земљишта. Тржишна цена за грађевинско земљиште износи 239,00 динара по м2.

Члан 2.

Прибавити путем непосредне погодбе непокретности из члана 1. ове Одлуке под тржишним условима у корист јавне својине ради реализације Пројекта - Постројење отпадних вода насељених места: Гркиња, Марина Кутина, Гаџин Хан и Тасковићи, које је планирано Просторним планом општине Гаџин Хан („Службени лист града Ниша“, број 34/2012).

Члан 3.

Предметне непокретности прибавиће се у јавну својину општине Гаџин Хан непосредном погодбом под тржишним условима из разлога што наведене катастарске парцеле по својим карактеристикама и Просторном плану општине Гаџин Хан („Службени лист града Ниша“, број 34/2012), једино одговарају потребама изградње Постројења отпадних вода насељених места: Гркиња, Марина Кутина, Гаџин Хан и Тасковићи.

Члан 4.

Формира се Комисија ради спровађења ове одлуке у саставу:

1. Горан Стоиљковић, председник комисије

2. Александар Ранђеловић, члан

3. Звонко Милошевић, члан

Комисија је у обавези да по окончаном поступку непосредне погодбе записник са одговарајућим предлогом, достави Општинском већу општине Гаџин Хан .

Члан 5.

Овлашћује се председник општине Гаџин Хан, Саша Ђорђевић, да у име и за рачун општине Гаџин Хан са власницима предметних непокретности закључи уговор о купопродаји предметних непокретности и исти пред надлежним Јавним бележником потпише и овери.

Број: 06-\_\_\_\_\_\_\_\_\_\_/2019-II

У Гаџином Хану, дана 12. марта 2019.године.

СКУПШТИНА ОПШТИНЕ ГАЏИН ХАН

ПРЕДСЕДНИК,

Марија Цветковић